ປ. ທຣໍາ ຍັງບໍ່​ໄດ້​ປ່ຽນ​ແປງ ​ນະໂຍບາຍທີ່ ​ແຂງ​ແກ່ນ​ ຕໍ່ຜູ້ເຂົ້າເມືອງ ຜິດກົດໝາຍ ແຕ່ຢ່າງໃດ 
ທ່ານ ​ທຣໍາ ​ໄດ້​ສະ​ແດງ​​ໃຫ້​ເຫັນວ່າ ທ່ານບໍ່​ໄດ້ມີ​ການ​ປ່ຽນ​ແປງ​ໃນທາງ​ຍຸດ​ທະ​ສາດ​ແຕ່​ຢ່າງ​ໃດຕໍ່​ແນວທາງ​ທີ່​ແຂງ​ແກ່ນ​ຂອງ​ທ່ານ​ໂດ​ຍລວມ ຕໍ່ພວກ​ທີ່​ພະຍາຍາມ​ຈະ​ເຂົ້າມາ​ປະ​ເທດ​ຢ່າງ​ຜິດ​ກົດໝາຍ-
ພາຍຫລັງທີ່ໄດ້ຖອຍຫລັງກັບຢ່າງມີຍຸດທະສາດກ່ຽວກັບນະໂຍບາຍດ້ານຄົນເຂົ້າເມືອງ ໃນອາທິດນີ້ແລ້ວທ່ານ ດໍໂນລ ທຣໍາ, ປະທານາທິບໍດີຂອງສະຫະລັດໄດ້ສະແດງໃຫ້ເຫັນ ໃນວັນສຸກວານນີ້ວ່າ ທ່ານບໍ່ໄດ້ມີການປ່ຽນແປງໃນທາງຍຸດທະສາດແຕ່ຢ່າງໃດຕໍ່ແນວ ທາງທີ່ແຂງແກ່ນຂອງທ່ານໂດຍລວມ ຕໍ່ພວກທີ່ພະຍາຍາມຈະເຂົ້າມາປະເທດຢ່າງຜິດກົດໝາຍ-ຊຶ່ງທ່ານໃຫ້ສັນຍາວ່າຈະ “ຈະເຮັດໃຫ້ວິກິດການດ້ານຄົນເຂົ້າເມືອງຢຸດຕິລົງ ໃນຄັ້ງນຶ່ງ ແລະໃຫ້ຢຸດຕິລົງທຸກເວລາຕະຫລອດໄປເລີຍ ” ທ່ານທຣໍາໄດ້ປະກາດວ່າກົດໝາຍຄົນເຂົ້າເມືອງຂອງສະຫະລັດແມ່ນເປັນ "ກົດໝາຍທີ່ ອ່ອນແອທີ່ສຸດໃນປະຫວັດສາດຂອງໂລກ " ທ່ານທຣໍາໄດ້ກ່າວຄໍາເຫັນເຊັ່ນນັ້ນຢູ່ໃນວັນສຸກວານນີ້ ຢູ່ຫ້ອງປະຊຸມຂອງຕຶກ ຫ້ອງການ ບໍລິຫານອາຍເຊັນຮາວເວີ ຫລື Eisenhower Executive Office Building ທີ່ຢູ່ຂ້າງທໍານຽບຂາວ ໃນຂະນະທີ່ທ່ານເປັນປະທານຂອງງານພົບປະກັບພວກທີ່ເອີ້ນວ່າ "ຄອບ ຄົວຂອງເທວະດາ ຫລື Angel Families" ຊຶ່ງເປັນພວກທີ່ມີພີ່ນ້ອງຖືກພວກເຂົ້າມາໃນ ປະເທດຜິດກົດໝາຍຂ້າຕາຍ ທ່ານກ່າວຕໍ່ພວກຄອບຄົວທີ່ຖືຮູບແຜ່ນໃຫຍ່ໆຂອງພີ່ນ້ອງທີ່ຖືກຂ້າຕາຍຢູ່ນັ້ນວ່າ "ການ ສູນເສຍຂອງພວກທ່ານຈະບໍ່ສູນຫາຍໄປໂດຍເປົ່າໆ ພວກເຮົາຈະເຮັດໃຫ້ຊາຍແດນ ຂອງພວກເຮົາປອດໄພ ຄໍາເວົ້ານີ້ຈະມີຄົນໄດ້ຍິນ ພວກເຮົາຕ້ອງມີປະເທດທີ່ປອດໄພ ໃຫ້ໄດ້ ພວກເຮົາຕ້ອງມີປະເທດທີ່ປອດໄພໃຫ້ໄດ້ " ທ່ານທຣໍາ ໄດ້ບອກໃຫ້ສະມາຊິກຄອບຄົວເຫລົ່ານັ້ນໄປຍັງໂຕະປະທານາທິບໍດີຂອງທ່ານ ເພື່ອໃຫ້ເລົ່າຄືນວ່າ ຄົນທີ່ພວກເຂົາເຈົ້າຮັກຫອມນັ້ນ ຖືກພວກທີ່ເຂົ້າມາໃນປະເທດຢ່າງຜິດກົດໝາຍຂ້າຕາຍແບບໃດ ຫລາຍໆຄົນໃນນັ້ນໄດ້ກ່າວປະນາມພວກສື່ມວນຊົນ ວ່າບໍ່ໄດ້ ເອົາຫົວຊາຕໍ່ເລື້ອງລາວຂອງພວກທີ່ໄດ້ຮັບເຄາະຮ້າຍຈາກເລື້ອງນີ້ ແລະສັນລະເສີນທ່ານ ທຣໍາ ແລະຮອງປະທານາທິບໍດີ ໄມຄ໌ ເພັນສ ທີ່ໄດ້ເອົາໃຈໃສ່ຕໍ່ບັນຫາຄວາມປອດໄພຢູ່ເຂດ ຊາຍແດນ ຢູ່ໃນການກ່າວຄໍາປາໄສຂອງທ່ານນັ້ນ ທ່ານທຣໍາ ຍັງໄດ້ໃຫ້ຄໍາເຫັນວ່າພວກທີ່ເຂົ້າມາໃນສະຫະລັດຢ່າງຜິດກົດໝາຍນັ້ນ ອີງຕາມສະຖິຕິແລ້ວ ແມ່ນໄດ້ທໍາອາດຊະຍາກໍາຫລາຍ ກວ່າຄົນສັນຊາດອາເມຣິກັນ ຫລືຄົນຕ່າງຊາດທີ່ຢູ່ໃນອາເມຣິກາຢ່າງຖືກກົດໝາຍ ແຕ່ວ່າ ການສຶກສາຄົ້ນຄວ້າຕ່າງໆ ລວມທັງການສຶກສາໂດຍສະຖາບັນເສລີ ນິຍົມ ຄາໂຕ (CATO) ທີ່ພິມເຜີຍແຜ່ອອກໃນປີນີ້ ລ້ວນແຕ່ສະແດງໃຫ້ເຫັນວ່າ ຄົນເຂົ້າເມືອງທີ່ບໍ່ມີເອ ກະສານແມ່ນຂ້ອນຂ້າງຈະກະທໍາຜິດທາງອາຍາໜ້ອຍກວ່າພວກທີ່ເກີດຢູ່ໃນສະຫະລັດ ()